OzLabs/hebrew-wiki-articles huggingface dataset:
מסדרון הומניטרי

מסדרון הומניטרי הוא סוג של אזור מפורז זמני, שנועד לאפשר מעבר בטוח של סיוע הומניטרי ופליטים במקום בו ישנו משבר הומניטרי. מסדרון כזה יכול להתחבר גם לאזור האסור לטיסה או לאזור האסור לנסיעה.<ref></ref>

בעידן שלאחר המלחמה הקרה, סוגים שונים של מסדרונות הומניטריים הוצעו לעיתים על ידי שני הצדדים הנמצאים בקונפליקט מזוין, או על ידי הקהילה הבינלאומית במקרה של התערבות הומניטרית. מסדרונות הומניטריים היו בשימוש לעיתים תכופות במהלך מלחמת האזרחים בסוריה.

== אזורים בטוחים של האומות המאוחדות ==
"אזורים בטוחים של האו"ם" (UN Safe Areas) היו מסדרונות הומניטריים שהוקמו בשנת 1993 בשטחה של בוסניה והרצגובינה במהלך מלחמת בוסניה על ידי מספר החלטות של מועצת הביטחון של האו"ם.

== קישורים חיצוניים ==
<div class="mw-content-ltr">
* 
* 
* 
* 
* 
</div>

== הערות שוליים ==

קטגוריה:גאוגרפיה פוליטית
קטגוריה:הומניזם
קטגוריה:האומות המאוחדות: אמנות והסכמים
יוסף חוריש

יוסף חוריש (בערבית: يوسف حوريش, 1889 – 1975) היה זמר עיראקי, מדקלמי מקאם, מוזיקאי ונגן ג'וזה, ממוצא אוסטרי-יהודי. חוריש היה אחד הזמרים הגדולים והבקיאים ביותר במקורות ובהרכבו של המקאם. התפרסם בזכות מקאם אחד, מקאם אלח'נבאת, לאחר שהקליט אותו על תקליט, שהיה פופולרי מאוד בקרב חובבי המקאם העיראקים.

==ביוגרפיה==
חוריש נולד במחוז קאדי אלחאג'את בגדאד בשנת 1889. אבותיו היהודים הגיעו מאוסטריה לפני שנים רבות והתיישבו בבצרה. שמו המלא הוא יוסף חריש בן ששון בן שוע בן עזרא בן אליעזר בן צאלח ח'ליף. הוא אהב את המקאמים העיראקיים מילדותו והיה תלמידם של אחמד אלזידאן ורובין בן רג'ואן. רק בימיו האחרונים הפך את השירה למקצוע. הוא הקליט מספר תקליטים באמצע שנות העשרים ובתקופה שלאחר מכן, והתפרסם בזכות שני המקאמים שלו אל-נווא ואלח'נבאת, ושר לאום כולתום כשהיא הגיעה לבגדאד במסיבה פרטית שאורגנה לכבודה על ידי יוסף זערור ב-1933. השמועות אומרות שהיה בן למשפחה דתית שהתנגדה לעיסוקו כזמר וניסתה לחבל בזה בדרכים שונות.

קולו היה נעים והוא הכיר היטב את כללי הביצוע, והוא נהג לקרוא את המקאם ברדיו במשך תקופה ארוכה בנוסף להיותו נגן ג'וזה ברדיו העיראקי, עד שגורש מעיראק לאחר האלימות נגד היהודים בעקבות הקמת מדינת ישראל ב-1948.

אזרחותו העיראקית נשללה, והוא עלה לישראל בשנת 1951. הוא המשיך לקרוא שם מקאמים עד מותו ב-1975.

==קישורים חיצוניים==

==הערות שוליים==

קטגוריה:ישראלים ילידי עיראק
קטגוריה:זמרים יהודים עיראקים
קטגוריה:מוזיקאים יהודים עיראקים
קטגוריה:אומנים יהודים שפעלו בארצות ערב
קטגוריה:ילידי 1889
קטגוריה:נפטרים ב-1975
יוראי ואלצ'וחה

יוראי ואלצ'וחה (בסלובקית: Juraj Valčuha; נולד ב-1976, בברטיסלאבה) הוא מנצח סלובקי שפועל בעיקר באיטליה ובצרפת. הוא המנהל המוזיקלי של התזמורת הסימפונית של יוסטון החל מעונת 2022/23.

==ביוגרפיה==
ואלצ'וחה, שנולד בברטיסלאבה, למד קומפוזיציה, ניצוח ונגינה בצימבלום בקונסרבטוריון של ברטיסלאבה. מאוחר יותר למד ניצוח אצל איליה מוסין בסנקט פטרבורג, ברוסיה, ואצל יאנוס פירסט בקונסרבטואר של פריז. מ-2003 עד 2005, הוא היה עוזר מנצח בתזמורת הלאומית של מונפלייה ובאופרה הלאומית של מונפלייה.

יוראי ואלצ'וחה ניצח לראשונה על התזמורת הסימפונית הלאומית של RAI בשנת 2005. הוא הפך למנצח הראשי של התזמורת בעונת 2009–2010. הוא סיים את כהונתו ב-RAI בשנת 2016. ביולי 2016, הודיע תיאטרון די סן קרלו על מינויו של ואלצ'וחה למנהל המוזיקלי שלו. הוא אמור להתפטר מתפקיד סן קרלו ב-31 בדצמבר 2022. ואלצ'וחה הוא מנצח אורח ראשי של תזמורת הקונצרטהאוס של ברלין החל מעונת 2017–2018, לאחר הופעתו הראשונית בניצוח אורח עם התזמורת בעונת 2014–2015, ולאחר מכן חזרתו לניצוח אורח שנתיים לאחר מכן.

בארצות הברית, ניצח לראשונה על התזמורת הסימפונית של יוסטון בשנת 2011. הוא חזר כמנצח אורח עם הסימפונית של יוסטון לשתי התקשרויות עוקבות, באפריל 2018 ובמרץ 2021. ביולי 2021, הודיעה הסימפונית של יוסטון על מינוי של ואלצ'וחה כמנהל המוזיקלי הבא שלה, בתוקף עם עונת 2022–2023.

כיום יוראי ואלצ'וחה מתגורר בצרפת.

==קישורים חיצוניים==
* 

קטגוריה:מנצחים
קטגוריה:סלובקים
קטגוריה:סלובקים שנולדו ב-1976
Gay Mountain

Gay Mountain<ref></ref> הוא סרטון באורך 90 שניות שנוצר עבור רשת השידור הבריטית, ערוץ 4, על ידי סוכנות הפרסום הפנימית שלה, 4Creative.<ref></ref> הוא שודר לראשונה בכל ערוצי הטלוויזיה של ערוץ 4 ביום הפתיחה הרשמית של אולימפיאדת החורף בסוצ'י, ב-7 בפברואר 2014, לאחר שיצא ביוטיוב בלילה הקודם, ב-6 בפברואר 2014. תוך 48 שעות מיציאתו המקוון של המקוון (עד 20:00 ב-8 בפברואר 2014), הוא צבר למעלה מחצי מיליון צפיות.

הסרטון נפתח בשקופית כותרת האומרת: "ערוץ 4 מציג בגאווה המנון חורף מיוחד" ומתאר תרחיש בדיוני בו צעירה נכנסת לאולם קטן ומתיישבת כאחת מהאנשים האחרונים שהגיעו. גבר (Fred Bear ממשחק הקברט Bearlesque),<ref></ref> לבוש במעיל פרווה חום גדול, מופיע על הבמה ומתחיל לשיר שיר פרודיה על המנון רוסיה, כשידו מוצמדת לחזהו.

חלק מהאנשים בקהל עומדים ומחקים את המחווה שלו. מאוחר יותר, הזמר מסתובב אל מול וילון אדום שנמצא מאחוריו. כאשר פותחים את הוילון רואים נורות מאורות בקשת בענן, וסגנון המוזיקה משתנה לרצועת דאנס אופטימית. ארבע רקדניות, לובשות תלבושות קברט ומשקפי שמש, מופיעות ומורידות את מעיל הפרווה מהזמר, ושמות על ראשו אוזני דוב מזויפות. האיש ממשיך לשיר ולרקוד, וחוזר על הפזמון: "בהצלחה הומואים בהר הגאה" (במקור: "Good luck gays on Gay Mountain").

ככל שהשיר מתקדם, יותר ויותר אנשים מהקהל קמים ורוקדים לצלילי המוזיקה. אז, קונפטי בצבע כסף יורד מהתקרה. בין הקטעים הקצובים לקהל, נראית אישה צעירה רוקדת בשמחה בעצמה, 2 גברים מתנשקים, ותקליטן חשוף חזה עם משקפי שמש רוקד לצלילי המוזיקה. יש שציינו שהתקליטן מזכיר את נשיא רוסיה, ולדימיר פוטין. לכל אורכו, מילות השיר מופיעות ככתוביות בסגנון קריוקי. הסרטון מסתיים בדעיכה של המוזיקה ושקופית סגירה המאחלת "בהצלחה לכל אחד שנמצא בסוצ'י" (במקור: "GOOD LUCK TO EVERYONE OUT IN SOCHI"). הסרטון מסתיים בסמליל של ערוץ 4, מנסרה מסתובבת בצבעי דגל הגאווה, מסתובבת בצבעי הקשת ואת הכיתוב: "BORN RISKY".

קצין השיווק והתקשורת הראשי של ערוץ 4, דן ברוק, אמר כי: "זוהי דרך טיפוסית של ערוץ 4 לחגוג את תחילת משחקי החורף ולהראות את תמיכתנו לכל הספורטאים בסוצ'י, הומואים או סטרייטים." הסרטון שודר כתגובה לחוק נגד תעמולה הומוסקסואלית, שנחקק ברוסיה ביוני 2013, וכמו כן כתגובה להפרות זכויות אדם שהוצגו בסרט התיעודי Hunted,<ref></ref> כחלק מתוכנית הטלוויזיה הבריטית, Dispatches , ששודר ב-5 בפברואר 2014.

הסרטון ספג ביקורת חיובית ברובה, כאשר מספר כלי תקשורת מיינסטרים סיקרו את יציאתו של הסרטון ביוטיוב, ואת מספר הלייקים והדיסלייקים שקיבל הסרטון.<ref></ref>

בלילה שבו שודר הסרטון לראשונה בערוץ 4, חלק קטן מהשיר בוצע על ידי הקומיקאים אדם הילס , ג'וש וויקידומב ואלכס ברוקר , בשידור חי, בסופו של The Last Leg . הקומיקאים קיבלו אזהרות בשבועות שלפני שידור הפרק, מסוכנות הבין הבריטית כי עליהם לצמצם ככל האפשר בדיחות על ולדימיר פוטין. באותו ביצוע, הקומיקאים התנצלו בפני פוטין, והציעו שהוא לא יהרוג אותם עם "מטרייה מורעלת".

== הערות שוליים ==

קטגוריה:סרטי 2014
קטגוריה:סרטונים: תופעות אינטרנט
קטגוריה:שירים על הרים
קטגוריה:שירי להט"ב
קטגוריה:Channel 4
קטגוריה:אולימפיאדת סוצ'י (2014)
קטגוריה:שירי 2014
Survivalism

"Survivalism" הוא סינגל של להקת הרוק האמריקאית, ניין אינץ' ניילז. השיר יצא כסינגל המוביל של אלבום האולפן החמישי של הלהקה, Year Zero. השיר יצא, על ידי חברת התקליטים אינטרסקופ רקורדס, ב-13 במרץ 2007.<ref></ref>

נכון ליולי 2022, השיר הושמע למעלה מ-5 מיליון פעמים בספוטיפיי,<ref></ref> ו-3 מיליון פעמים ביוטיוב.<ref></ref>

ביולי 2012, מוזיקאי הבית הקנדי Deadmau5 הפיק גרסת רמיקס לשיר, שנכלל מאוחר יותר באלבומו מ-2014, while(1<2). נכון ליולי 2022, גרסת הרמיקס הושמעתה לפמעלה מ-2 מיליון פעמים בספוטיפיי.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2006
קטגוריה:סינגלים מ-2007
קטגוריה:שירים באנגלית
קטגוריה:שירי להט"ב
קטגוריה:שירים פוליטיים
קטגוריה:סינגלים שהגיעו למקום הראשון במצעד הסינגלים הקנדי
קטגוריה:סינגלים בהוצאת אינטרסקופ רקורדס
ארנולד ויליאמס

ארנולד ויליאמס (באנגלית: Arnold Williams; ) היה איש עסקים ופוליטיקאי אמריקאי מאיידהו, איש המפלגה הדמוקרטית, שכיהן כסגן מושל איידהו ה-26 בשנת 1945, לאחר מכן ועד 1947 כמושל איידהו ה-21, וכמזכיר המדינה של איידהו בשנים 1959–1966.

==ראשית חייו==
ארנולד ויליאמס נולד בפילמור, יוטה. הוא התחנך בבתי ספר ציבוריים ולמד בקולג' הנגר לעסקים בסולט לייק סיטי.

במלחמת העולם הראשונה שירת ויליאמס בצבא ארצות הברית. לאחר שחרורו, הוא הקים עסק מצליח לניקוי יבש ברקסבורג, איידהו. לאחר שירות בממשל ברמה המדינתית והארצית, הוא נבחר ב-1936 לבית הנבחרים של איידהו.

==קריירה פוליטית==
ב-1944 נבחר ויליאמס כסגן מושל איידהו, ובנובמבר 1945 היה למושל איידהו. הוא כיהן בתפקיד בשארית תקופת כהונתו של המושל צ'ארלס גוסט, שהתפטר לאחר עשרה חודשים בתפקיד ומיד מונה על ידי ויליאמס לאייש מושב בסנאט של ארצות הברית שהתפנה בעקבות מותו של הרפובליקני ג'ון תומאס.

ויליאמס היה מושל איידהו הראשון שהחזיק באמונה המורמונית והיה מועמד המפלגה הדמוקרטית בבחירות למשרת המושל של 1946, אך נוצח בבחירות הכלליות על ידי הרפובליקני צ'ארלס ארמינגטון רובינס.

ב-1948 היה ויליאמס נציג בוועידה הארצית של המפלגה הדמוקרטית. ב-1958 הוא נבחר כמזכיר המדינה של איידהו, תפקידו בו הוא כיהן עד 1966.

==חיים אישיים==
ויליאמס היה נשוי ללואלה אסקינסון, ולשניים נולדו שני ילדים. ארנולד ויליאמס נפטר ב-25 במאי 1970 באיידהו פולס, בגיל 72. הוא נטמן בבית הקברות פארק הזיכרון פילדינג שבעיר.

==קישורים חיצוניים==
* [https://www.nga.org/governor/arnold-williams/ ארנולד ויליאמס] באתר אגודת המושלים הלאומית 
* [https://politicalgraveyard.com/bio/williams1.html#249.05.71 ארנולד ויליאמס] באתר The Political Graveyard 
* 

==הערות שוליים==

קטגוריה:מושלי איידהו
קטגוריה:מושלי מדינות ארצות הברית מהמפלגה הדמוקרטית
קטגוריה:סגני מושלי איידהו
קטגוריה:מזכירי מדינה במדינות ארצות הברית
קטגוריה:חברי בית המחוקקים של איידהו
קטגוריה:קצינים וחוגרים בצבא ארצות הברית
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:אמריקאים שנולדו ב-1898
קטגוריה:אמריקאים שנפטרו ב-1970
ויטיניה

ויטור מצ'אדו פריירה (בפורטוגזית: Vítor Machado Ferreira; נולד ב-13 בפברואר 2000 בסנטו טירסו שבפורטוגל), הידוע בכינוי ויטיניה (Vitinha), הוא כדורגלן פורטוגזי המשחק בעמדת הקשר בקבוצת פריז סן-ז'רמן מליגת העל הצרפתית ובנבחרת פורטוגל.

== קריירת מועדונים ==
ויטיניה גדל במחלקת הנוער של פורטו. הוא החל את הקריירה המקצוענית שלו בפורטו ב', קבוצת המילואים של פורטו, במסגרת הליגה הפורטוגלית השנייה. בעונת החל לשחק בקבוצה הראשונה של המועדון.

ב-9 בספטמבר 2020 הושאל ויטיניה לוולברהמפטון וונדררס מהפרמייר ליג למשך עונה אחת.

ב-30 ביוני 2022 חתם ויטיניה בפריז סן-ז'רמן מליגת העל הצרפתית.

== קריירה בינלאומית ==
ב-29 במרץ 2022 ערך ויטיניה את הופעת הבכורה שלו בנבחרת פורטוגל, בניצחון 0–2 על נבחרת מקדוניה הצפונית במסגרת מוקדמות מונדיאל 2022.

נכלל בסגל נבחרת פורטוגל לטורניר מונדיאל 2022.

נכלל בסגל נבחרת פורטוגל לטורניר יורו 2024.

== תארים ==
;פורטו
* אליפות פורטוגל (2): 2019/2020, 2021/2022
* הגביע הפורטוגלי (2): 2019/2020, 2021/2022
פריז סן-ז'רמן
* גביע האלופות הצרפתי: 2022, 2023
* אליפות צרפת: 2022/2023, 2023/2024

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני פורטו
קטגוריה:כדורגלני וולברהמפטון וונדררס
קטגוריה:כדורגלני פריז סן-ז'רמן
קטגוריה:כדורגלני נבחרת פורטוגל
קטגוריה:ספורטאים פורטוגזים באנגליה
קטגוריה:ספורטאים פורטוגזים בצרפת
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:פורטוגזים שנולדו ב-2000
ברנן ג'ונסון

ברנן ג'ונסון (באנגלית: Brennan Price Johnson; נולד ב-23 במאי 2001 בנוטינגהאם שבאנגליה) הוא כדורגלן ולשי המשחק בעמדת הקשר ההתקפי בקבוצת טוטנהאם הוטספר מהפרמייר ליג ובנבחרת ויילס.

==קריירת מועדונים==
ג'ונסון גדל במחלקת הנוער של נוטינגהאם. בעונת 2019/2020 החל לשחק בקבוצה הראשונה של המועדון במסגרת הפוטבול ליג צ'מפיונשיפ.

ב-25 בספטמבר 2020 הושאל ג'ונסון למשך עונה אחת ללינקולן סיטי מהפוטבול ליג הראשונה. הוא ערך 43 הופעות ליגה במדי המועדון, בהן הבקיע 11 שערי ליגה.

בעונת 2021/2022 חזר לנוטינגהאם פורסט. הוא סיים את העונה עם 18 שערים ב-49 הופעות בליגה, ולקח חלק בהעפלה של נוטינגהאם פורסט לפרמייר ליג.

==קריירה בינלאומית==
ב-12 בנובמבר 2020 ערך ג'ונסון את הופעת הבכורה שלו בנבחרת ויילס, בתיקו 0–0 נגד נבחרת ארצות הברית במשחק ידידות. ב-11 ביוני 2022 הוא הבקיע את שער הבכורה שלו בנבחרת, בתיקו 1–1 נגד נבחרת בלגיה במסגרת ליגת האומות 2022/2023.

נכלל בסגל נבחרת ויילס לטורניר מונדיאל 2022.

==קישורים חיצוניים==

==הערות שוליים==

קטגוריה:כדורגלנים ולשים
קטגוריה:קשרי כדורגל ולשים
קטגוריה:כדורגלני נוטינגהאם פורסט
קטגוריה:כדורגלני לינקולן סיטי
קטגוריה:כדורגלני נבחרת ויילס
קטגוריה:נוטינגהאם: כדורגלנים
קטגוריה:כדורגלני מונדיאל 2022
קטגוריה:ולשים שנולדו ב-2001
קטגוריה:כדורגלני טוטנהאם הוטספר
לורנס אטי-זיגי

לורנס אטי-זיגי (באנגלית: Lawrence Ati-Zigi; נולד ב-29 בנובמבר 1996 בגאנה) הוא כדורגלן גנאי המשחק בעמדת השוער בקבוצת סנט גאלן מליגת העל השווייצרית ובנבחרת גאנה.

== קריירת מועדונים ==
אטי-זיגי החל את הקריירה המקצוענית שלו ברד בול זלצבורג ובליפרינג, קבוצת המילואים של המועדון.

ב-10 ביולי 2017 חתם בסושו מליגת המשנה הצרפתית.

ב-24 בינואר 2020 חתם בסנט גאלן מליגת העל השווייצרית.

== קריירה בינלאומית ==
ב-10 באוקטובר 2017 ערך אטי-זיגי את הופעת הבכורה שלו בנבחרת גאנה, בניצחון 0–3 על נבחרת ערב הסעודית במשחק ידידות.

הוא היה חלק מסגל נבחרת גאנה בטורנירים גביע אפריקה לאומות 2019 וגביע אפריקה לאומות 2021.

נכלל בסגל נבחרת גאנה לטורניר מונדיאל 2022.

נכלל בסגל נבחרת גאנה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:שוערי כדורגל גנאים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני סושו
קטגוריה:כדורגלני סנט גאלן
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:גנאים שנולדו ב-1996
שאול מודיאנו

שאול יצחק מודיאנו (באיטלקית: Saul Isaac Modiano; ביוונית: Σαούλ Ισαάκ Μοδιάνο; 1816, סלוניקי, יוון – 1883, שם) היה פילנתרופ ובנקאי יהודי.

==קורות חיים==
מודיאנו נולד בשנת 1816 בסלוניקי, ליצחק ואסתר לבית בן-יהודה, הבכור בין 3 אחים למשפחת מודיאנו אחת ממשפחות ה'פראנקוס' העשירות והחשובות בסלוניקי, יוון.

מודיאנו התייתם מהוריו בגיל צעיר ובבחרותו נכנס לעסוק בבנקאות ובמסחר בינלאומי בבית המסחר היווני ולסטוס ולאחר זמן עמד ברשות עצמו כבנקאי וסוחר בעל שם. עסקיו התפרשו על פני ארצות רבות בבלקן, במרכז ובמערב אירופה: יוון, טורקיה, הונגריה איטליה וצרפת. נתינותו האיטלקית ונישואיו לבת למשפחת קאזיס אפשרו לו למנף את עסקיו וברבות הימים להפוך לאחד האנשים העשירים במקדוניה במאה ה-19.<ref></ref>

==פעילות פילנתרופית==
מודיאנו תרם מהונו לבני הקהילה היהודית בסלוניקי ובמיוחד ליתומים ואלמנות. עיקר פעילותו הפילנתרופית הייתה בשיקום הקהילה לאחר אסונות שפקדו את העיר ובהקמת מוסדות חינוך, הקמת בתי חולים, ובתי אבות. על שמו נקראו מספר מבנים ומתחמים בעיר; בית כנסת 'בית שאול' - בית כנסת ליוצאי איטליה, 'סיטה שאול' - מרכז מסחרי.

==חיים אישיים==
מודיאנו נישא בגיל צעיר לפקימה קאזיס ונולדו להם 5 בנים ו-4 בנות. אחד מבניו, יעקב היה בתחילת המאה ה-20 ראש הקהילה היהודית בסלוניקי. נכדו, אלי מודיאנו היה אדריכל ידוע בעיר.

==קישורים חיצוניים==
<div class="mw-content-ltr">
* [http://www.minnarozen.co.il/documents/project_muse_649093%20MONEY%20POWER%20POLITICS.pdf Money, Power, Politics, and the Great Salonika Fire of 1917]
</div>

==הערות שוליים==

קטגוריה:נדבנים יהודים יוונים
קטגוריה:בנקאים יהודים יוונים
קטגוריה:אנשי עסקים יהודים יוונים
קטגוריה:ילידי 1816
קטגוריה:נפטרים ב-1883
קטגוריה:יוונים שנפטרו במאה ה-19
רז'ה שרש

רֶזֶ'ה שֶרֶש (במקור שפיצר, בהונגרית: Seress Rezső (תעתיק:[ˈʃɛrɛʃː ˈrɛʒøː]) 3 בנובמבר 1889 או 1899 – 12 בינואר 1968) היה פסנתרן ומלחין יהודי-הונגרי שהתפרסם בזכות שירו "יום ראשון עצוב" באנגלית התפרסם כ-"Gloomy Sunday", שהפך לסטנדרט של ג'אז, זכה לאינספור ביצועים, ונודע לשמצה בתור "שיר ההתאבדות ההונגרי".

== ביוגרפיה ==
נולד בשנת 1889 (לפי מקורות מסוימים ב-1899) בשם רודולף ("רודי") שפיצר למשפחה יהודית ברובע השמיני של בודפשט, שהיה בתקופה ההיא מאוכלס בסופרים, אמנים, מוזיקאים צוענים ומשפחות יהודיות עניות. בגיל צעיר שינה את שמו לשם ההונגרי רז'ה שרש, נשר מהלימודים בתיכון, והצטרף לקרקס נודד כאמן טרפז. במהלך אימון הוא נפל מהטרפז מגובה רב אך שרד בדרך פלא את התאונה, ולאחר חודשים של החלמה החליט לנסות את מזלו כשחקן תיאטרון. במשך תשע שנים התפרנס בדוחק כשחקן בתיאטרון "Városligeti Műszínkör", מעין תיאטרון וודויל שפעל בפארק העירוני של בודפשט. שרש לימד את עצמו לנגן על פסנתר, ומנהל התיאטרון גילה את כישרונו ואישר לו לנגן גם שירים שכתב בעצמו. במהלך שנות ה-20 נהיה שרש אחד מכותבי השירים והמבצעים החשובים ביותר בבודפשט. בין השנים 1923–1933 כתב שרש יותר מ-60 שירים. להיטו הראשון "Még egy éjszaka" (עוד לילה אחד) בשנת 1925 מכר יותר כ-18,000 עותקים. הוא עזב את התיאטרון והחל להופיע במקומות כמו מסעדת קוּלאץ' ומסעדת קישפיפה.

היצירה המפורסמת ביותר שלו "Szomorú Vasárnap" ("יום ראשון עצוב") נכתבה בשנת 1933 למילים שכתב המשורר לאסלו יאבור , אז כתב פלילי ב"עיתון השעה 8" (Órai Újság 8), והוקלטה על ידי פאל קלמר . השיר תורגם לאנגלית ב-1935 והתפרסם מאוד בגרסתה של בילי הולידיי, משנת 1941. במשך השנים הפך לסטנדרט של ג'אז, עם עשרות גרסאות בשפות שונות, ובוצע על ידי אמנים רבים. השיר התפרסם בין היתר בגלל שמועה שנפוצה כי אנשים רבים התאבדו בעקבות שמיעתו.

שרש עצמו לא זכה להנות מההצלחה הבינלאומית של השיר. ב-1938 החלה חקיקה אנטי-יהודית בהונגריה, ובשנת 1941 הוא נלקח למחנות שרות העבודה (עבודות כפייה לגברים יהודים עבור הצבא ההונגרי). הצליח לשרוד בין היתר בזכות קצין חובב מוזיקה ששמע אותו בעבר מנגן במסעדת קולאץ'. לאחר תום המלחמה חזר לבודפשט, אך השלטון הקומוניסטי ראה בו תומך במיקלוש הורטי והוא לא הורשה לנגן את שיריו. אף על פי ששירו הצליח ברחבי העולם והוקלט פעמים רבות, לא הייתה לו אפשרות לאסוף את התמלוגים עבורו, והוא המשיך לנגן לפרנסתו במסעדת קישפיפה, וסבל מעוני ודיכאון. בינואר 1968 התאבד בקפיצה מחלון ביתו.

== קישורים חיצוניים ==

== הערות שוליים ==

קטגוריה:מלחינים יהודים הונגרים
קטגוריה:פסנתרנים יהודים הונגרים
קטגוריה:מלחינים מן המאה ה-20
קטגוריה:מלחינים הונגרים
קטגוריה:פסנתרנים הונגרים
קטגוריה:יהודים הונגרים
קטגוריה:יהדות בודפשט: אישים
קטגוריה:יהדות בודפשט
קטגוריה:בודפשט: אישים
קטגוריה:ניצולי השואה
קטגוריה:אישים במחנות שרות העבודה (הונגריה)
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1899
קטגוריה:הונגרים שנפטרו ב-1968
שלושה בנות

"שלושה בנות" הוא סינגל שהוקלט על ידי הזמרת-יוצרת הישראלית נועה קירל יחד עם תותית, דמותה של הקומיקאית גיתית פישר. השיר יצא לאור ב-1 ביוני 2022 על ידי חברת התקליטים Session 42.

== יצירת השיר ==
לשם יצירת השיר, שיצא לכבוד חודש הגאווה, קירל ופישר חברו למועדון "לימה לימה" שבתל אביב. השיר הופק בבית המוזיקה Session 42, על ידי ינון יהל יחד עם צמד המפיקים Sync – חן קורדובה ואביב ברנהולץ.

== וידאו קליפ ==
הווידאו קליפ הרשמי של השיר, שביים דן מסר והפיק רז ממי פרודקשיין, עלה לערוץ היוטיוב של קירל ב-1 ביוני 2022. נכון לדצמבר 2022, הקליפ צבר למעלה מ-14 מיליון צפיות.

== הצלחה מסחרית ==
השיר הופיע לראשונה במקום הרביעי במצעד השבועי של חברת מדיה פורסט, עם כ-108 השמעות בתחנות הרדיו בישראל.

== ביקורות ==
על אף הצלחתו של השיר, מבקרי המוזיקה העניקו לו ביקורות מעורבות. בביקורת באתר טיים אאוט, כתב עומרי פיינשטיין כי השיר ניסה לשחזר את ההצלחה של "טרילילי טרללה", שיר הגאווה הקודם של קירל, אך בלא הצלחה. לדבריו, "במקרה הנוכחי המילים, הלחן, ההפקה – כולם פשוט קצת פחות טובים". עוד הוא ביקר את כך ש"כלל לא ניתן לאתר מאפיינים של גאווה בשיר עצמו", כאשר גם הזמרות עצמן לא מייצגות תרבות גאה. בביקורת באתר הארץ כתב העיתונאי בן שלו כי השיר הוא "מיחזור טוטאלי של להיטים קודמים".

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי נועה קירל
קטגוריה:שירים בעברית
קטגוריה:שירי להט"ב
קטגוריה:שירים שנכתבו על ידי רון ביטון
קרחון וב (ג'ורג'יה הדרומית)

קרחון וב (באנגלית: Webb Glacier) הוא קרחון בחלקו הדרום-מזרחי של רכס אלארדייס, באי ג'ורג'יה הדרומית, בטריטוריה בריטית שמעבר לים, איי ג'ורג'יה הדרומית ואיי סנדוויץ' הדרומיים, שבדרום האוקיינוס האטלנטי בקרבת דרום אמריקה ואיי פוקלנד.

מוצאו של הקרחון מדרום-מזרח להר ברוקר.

אורכו של הקרחון 3.2 קילומטרים, והוא נשפך אל קרחון רוס, שבצידו הצפוני של האי ג'ורג'יה הדרומית.

== היסטוריה ==
=== מיפוי הקרחון ===

הקרחון מופה לראשונה במסגרת סקר ג'ורג'יה הדרומית (South Georgia Survey), שנערך בעונת המחקר (הקיץ האנטארקטי) שבשנים 1954–1955.

=== מקור השם ===

הראשונים שטיפסו לפסגת הר ברוקר (במוצאו של הקרחון), היו איאן מ. ברוקר (Ian M. Brooker), אדגר קלייב וב וב (Edgar Clive Webb), שהיו חברים במשלחת החקר הבריטית לג'ורג'יה הדרומית (British South Georgia Expedition), אשר חקרה את האי בעונת המחקר (הקיץ האנטארקטי) 1954–1955, בפיקודו של ג'ורג' סאטון (George Sutton). הטיפוס בוצע בשנת 1955.

הקרחון נקרא על שם אדגר קלייב וב, חבר המשלחת הראשונה שטיפסה על הר ברוקר (שאף הוא נקרא על שם אחד מחברי המשלחת).

וב
Never Let You Go

Never Let You Go (בעברית: לעולם לא אעזוב אותך) הוא שיר שבוצע על ידי הזמר-יוצר הקנדי ג'סטין ביבר. הוא נכתב על ידי ג'סטין ביבר, ג'ונטה אוסטין ובריאן קוקס, והופק על ידי שני האחרונים. השיר פורסם כסינגל הדיגיטלי הראשון מתוך החצי השני של אלבום הבכורה של ביבר ב-2 במרץ 2010.

== רקע ==

ב-18 בינואר 2010 הוציא הזמר-יוצר ג'סטין ביבר את השיר "Baby" כסינגל המוביל מתוך אלבום הבכורה שלו, My World 2.0. השיר הפך ללהיט בינלאומי ונחל הצלחה מסחרית. לאלבום יצאו שלושה סינגלים נוספים אשר זכו להצלחה מועטה יותר, בהם הסינגל השני "Somebody to Love", שיצא גם בגרסת רמיקס בהשתתפותו של אשר, ושני הסינגלים השיווקיים "U Smile" ו-"Never Let You Go".

== הפצה ==
"Never Let You Go" הוא שיר בסגנון אר אנד בי ומשלב קולות פסנתר<ref></ref>, עם יציאתו ב-2 במרץ 2010, נכנס היישר לעשרים שירים המובילים במצעדים בקנדה וניו זילנד, ולמקום עשרים ואחת בארצות הברית. נכון לשנת 2022 מונה סרטון השיר ביוטיוב למעלה מ-305 מיליון צפיות.

== משתתפים ==

== ביצועים ==
ביבר ביצע את השיר מספר פעמים, כולל בפתיחה החגיגית של Microsoft Store במישן וייחו, קליפורניה, ובתוכנית הטלוויזיה The Early Show. בנוסף, הוא שר את השיר ב-6 בפברואר 2010 במהלך הופעה לטובת נפגעי רעידת האדמה בהאיטי אשר שודרה ב-VH1 וב-MTV<ref></ref>.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2010
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי בריאן-מייקל קוקס
קטגוריה:שירים שנכתבו על ידי ג'סטין ביבר
קטגוריה:וידאו קליפים שבוימו על ידי קולין טילי
קטגוריה:בלדות פופ
הסופר קאפ המולדובי

הסופר קאפ המולדובי (ברומנית: Supercupa Moldovei) הוא מפעל כדורגל מסוגת הסופר קאפ המשוחק אחת לשנה בין אלופת ליגת העל המולדובית לבין מחזיקת גביע מולדובה.

הטורניר הוא בן משחק אחד. אם קבוצה זוכה בדאבל, המשחק לא מתקיים.

==הגמר לפי שנים==
{| class="wikitable"
! שנה
! זוכה
! תוצאה
! סגנית
|-
| 2003
| שריף טירספול
| 2–0
| זימברו קישינב
|-
| 2004
| שריף טירספול
| 1–0
| זימברו קישינב
|-
| 2005
| שריף טירספול
| 4–0
| ניסטרו אוטאץ'
|-
| 2006 ||colspan=5| שריף טירספול זכתה בדאבל
|-
| 2007
| שריף טירספול
| 1–0
| זימברו קישינב
|-
| 2008 ||colspan=5| שריף טירספול זכתה בדאבל
|-
| 2009 ||colspan=5| שריף טירספול זכתה בדאבל
|-
| 2010 ||colspan=5| שריף טירספול זכתה בדאבל
|-
| 2011
| דאצ'יה קישינב
| 1–0
| איסקרה-סטאל ריבניצה
|-
| 2012
| מילסאמי אורחיי
| 0–0 6–5 (פ)
| שריף טירספול
|-
| 2013
| שריף טירספול
| 2–0
| טירספול
|-
| 2014
| זימברו קישינב
| 1–1 4–3 (פ)
| שריף טירספול
|-
| 2015
| שריף טירספול
| 3–1
| מילסאמי אורחיי
|-
| 2016
| שריף טירספול
| 3–1
| בלץ
|-
| 2017 ||colspan=5| שריף טירספול זכתה בדאבל
|-
| 2018 ||colspan=5| הטורניר לא נערך
|-
| 2019
| מילסאמי אורחיי
| 0–0 5–4 (פ)
| שריף טירספול
|-
| 2020 ||colspan=5| הטורניר לא נערך
|-
| 2021
| ספינטול גאורגה
| 2–2 4–2 (פ)
| שריף טירספול
|}

==קישורים חיצוניים==
* 

קטגוריה:תחרויות כדורגל במולדובה
מולדובה
הסופר קאפ הלטבי

הסופר קאפ הלטבי (בלטבית: Latvijas Superkauss) הוא מפעל כדורגל מסוגת הסופר קאפ המשוחק בין אלופת ליגת העל הלטבית לבין מחזיקת הגביע הלטבי.

הטורניר הוא בן משחק אחד, המשוחק לפני תחילת העונה. הוא נוסד בשנת 2013, שוחק פעם אחת בלבד לפני שהושעה. ביוני 2020 הודיעה התאחדות הכדורגל הלטבית כי היא מתכננת להחזיר את הטורניר בשנת 2020 או ב-2021 ולקרוא לו על שם המאמן יאניס סקרדליס.<ref></ref>

בשנת 2024, לאחר הפסקה של 11 שנים הודיעה התאחדות הכדורגל הלטבית על שובו של הסופר קאפ.

==הגמר לפי שנים==
{| class="wikitable"
! שנה
! זוכה
! תוצאה
! סגנית
|-
| 2013
| דאוגבה
| 4–1
| סקונטו ריגה
|-
|2024
|ריגה פוטבולה סקולה
|1–1 (5–4פ)
|ריגה
|}

==הערות שוליים==

קטגוריה:תחרויות כדורגל בלטביה
לטביה
ג'וני סמית'

ג'וני סמית (באנגלית: Johnny Henry Smith II; 25 ביוני 1922, בירמינגהאם - 11 ביוני 2013, קולורדו ספרינגס) היה גיטריסט ג'אז ומורה לגיטרה אמריקאי. בשנת 1984 הוא נכלל ב"אולם התהילה של הג'אז" של מדינת אלבמה.

==ביוגרפיה==
בעקבות השפל הגדול משפחתו של סמית' עזבה את בירמינגהאם בה הוא נולד ולאחר מעבר בין מספר ערים התיישבה בפורטלנד. סמית' למד לנגן גיטרה באופן עצמאי וכבר בגיל 13 החל ללמד ילדים אחרים. הוא הצטרף להרכב מוזיקלי מקומי. ביחד הם סיירו עם הופעות ברחבי מיין. בהדרגה הוא עזב את מוזיקת קאנטרי והחל להתרכז בנגינת ג'אז. בעקבות כך הוא עזב את ההרכב בו ניגן והצטרף ל-Airport Boys.

סמית' למד לטוס מחבריו. בעקבות כך הוא נרשם לקורס טיס רשמי של חיל האוויר האמריקאי. במהלך הקורס התגלו בעיות ראייה וסמית' החליט לעבוד ללהקה צבאית.

לאחר סיום הרשות הצבאי סמית' עבר לניו יורק. בשנות ה-50 סמית' היה נגן הבית של מועדון "Birdland" בניו יורק. בנוסף לכך הוא היה חבר בתזמורת של NBC. בין ההקלטות המפורסמות שלו היה Moonlight in Vermont משנת 1952 בה הוא שיתף פעולה עם סטן גץ. הקלטה זו זכתה לפופולריות רבה וזכתה למהדורות חוזרות לרבות על CD בשנת 2002.

היצירה הידועה ביותר שלו Walk, Don't Run הוקלטה בשנת 1954. להקת The Ventures הקליטה אותה מחדש בשנת 1960 והיא הגעה למקום השני במצעד Billboard.

בשנת 1957 אשתו של סמית' נפטרה במהלך לידה של ילד השני. בעקבות כך הוא שלח את ביתה לקולורדו ספרינגס בה התגוררה משפחתו. כעבר שנה הוא עזב את הקריירה בניו יורק ועבר לקולורדו. בהיותו בעיר הוא פתח חנות לכלי נגינה, לימד מוזיקה והקליט מספר תקליטים עבור Royal Roost ו-Verve. הוא סירב לכמה הצעות לערוך סיבוב הופעות. יוצא מן הכלל היחיד היה סבב הופעות של בינג קרוסבי באנגליה בשנת 1977.

בשנת 1998 הוענקה לו מדליה על תרומתו למוזיקה. בשנת 2018 הוצא תקליט The Maid With The Flaxen Hair: A Tribute To Johnny Smith בו ניגן ביל פריזל שהיה תלמיד של סמית' בשנות ה-70.

==דיסקוגרפיה==
* Jazz at NBC Series (Johnny Smith Quintet featuring Stan Getz) (Royal Roost, 1952)
* Jazz at NBC Series, Vol. 2 (Johnny Smith Quintet featuring Stan Getz) (Royal Roost, 1953)
* In a Mellow Mood (Roost, 1954)
* In a Sentimental Mood (Roost, 1954)
* Johnny Smith Plays Jimmy Van Heusen (Roost, 1955)
* The Johnny Smith Quartet (Roost, 1955)
* The New Johnny Smith Quartet (Roost, 1956)
* The Johnny Smith Foursome (Roost, 1957)
* The Johnny Smith Foursome, Volume II (Roost, 1957)
* Flower Drum Song (Roost, 1958)
* Easy Listening (Roost, 1959)
* Johnny Smith Favorites (Roost, 1959)
* Designed for You (Roost, 1959)
* My Dear Little Sweetheart (with the Irwin Kostal Orchestra) (Roost, 1960)
* Guitar & Strings (with the Irwin Kostal Orchestra) (Roost, 1960)
* Johnny Smith Plus The Trio (Roost, 1960)
* The Sound of the Johnny Smith Guitar (Roost, 1961)
* The Man and the Blue Guitar (Roost, 1962)
* Reminiscing (Roost, 1965)
* Johnny Smith (Verve, 1967)
* Johnny Smith's Kaleidoscope (Verve, 1968)
* Phase II (Verve, 1968)

==קישורים חיצוניים==
* 

קטגוריה:אמריקאים שנפטרו ב-2013
קטגוריה:גיטריסטים אמריקאים
קטגוריה:נגני ג'אז: גיטריסטים
קטגוריה:אנגלים שנולדו ב-1948
אסנאטה לינדרמנה

אסנאטה לינדרמנה (באנגלית: Asnāte Lindermane; נולדה ב-25 באפריל 2001) היא כדורגלנית לטבית המשחקת בעמדת השוערת בריגה ובנבחרת לטביה.

==קריירה==
===קריירת נבחרות===
לינדרמנה ערכה את הופעת הבכורה שלה בנבחרת הבוגרת ב-10 ביוני 2021, בהפסד 0–5 ל.

==קישורים חיצוניים==

==הערות שוליים==

קטגוריה:שוערות כדורגל
קטגוריה:ילידות 2001
מי זאת

"מי זאת" הוא סינגל שהוקלט על ידי הזמרת הישראלית אנה זק ויצא ב-22 במאי 2022.<ref name=":0" /> השיר הגיע למקום הראשון במצעד השבועי של גלגלצ,<ref></ref> ובמצעד של כאן גימל "העשירייה".<ref>, 9 ביוני 2022</ref>

== רקע ==
השיר נכתב והולחן על ידי אור בן ברוך, שירה מרגלית, רון ביטון ויובל מעיין והופק על ידי מעיין.<ref name=":0">תיאור הקליפ ביוטיוב</ref> בפזמון השיר מוזכר מספר הטלפון האישי של אנה זק 0525381648. לאחר פרסום השיר, חייגו למספר הטלפון אנשים רבים. לפיכך, בסופו של דבר, הוא נותק. כעבור כחודשיים, נמסר המספר לרשות עמותת "אותות", המספקת קורת גג לנוער בסיכון. הרעיון בהעברת המספר היה שלאור העובדה שהפך מוכר, יוכלו בני נוער לעשות בו שימוש בקלות, בעת הצורך.

שבוע לפני פרסומו, הודלף השיר לרשת הזרמת המדיה ספוטיפיי, הוסר ממנו, והוחזר עם צאתו הרשמית של השיר. חברת האיפור סקארה, שזק מפרסמת והשתמשה במוצריה לצילום הקליפ, קנתה את הזכויות לשיר בחצי מיליון שקל.<ref></ref>

== ביקורת ==
בלוגר ומבקר המוזיקה יוסי חרסונסקי סקר את השיר בחיוב, הגדיר אותו כשיר פופ קליל, והעניק לו שלושה כוכבי זהב וחצי מתוך חמישה.

== מיקומי שיא ==

== קישורים חיצוניים ==
*

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אנה זק
קטגוריה:שירים בעברית
קטגוריה:שירים שנכתבו על ידי יובל מעיין
קטגוריה:שירים שהולחנו על ידי יובל מעיין
קטגוריה:שירים שנכתבו על ידי רון ביטון
קטגוריה:שירים על שיחות טלפון
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון בעשירייה
בצל מטוגן

בצל מטוגן הוא מרכיב המשמש לתיבול מאכלים. הוא עשוי בצל שנקצץ וטוגן בשומן, טעמו מתקתק ועשיר ומרקמו רך או פריך, בהתאם לצורת ההכנה.
== הכנה ==
בצל מטוגן מוכן בדרך כלל כחלק ממתכון, לרוב בשלבים מקדימים של הכנתו. בשלב הראשון הבצל נקצץ, ולאחר מכן מטוגן בשומן. קיימות דרכים רבות להכנת הבצל, והתוצאות שונות במעט בין דרך לדרך. פעמים רבות משקפות הדרכים השונות להכנת בצל מטוגן את המטבח ממנו מקור המנה.

להלן הווריאציות העיקריות:
* קיצוץ הבצל - קיצוץ גס, בינוני, דק ודק מאוד.
* סוג השומן בו נעשה שימוש: השומנים הנפוצים הם שמנים צמחיים מזוככים, שמן זית (אופייני למטבחים ים תיכוניים), חמאה (אופייני למטבח הצרפתי), ושומן חזיר (אופייני לצפון ומזרח אירופה).
* מידת הטיגון, הקובעת את צבעו של הבצל המטוגן, החל בשקוף, דרך צבע זהוב, ועד לקרמל כהה.
* טיגון הבצל עם מעט שמן בכלי פתוח מוביל למרקם רך. טיגון עמוק מייצר מרקם פריך.

לעיתים מוסיפים לבצל במהלך הטיגון קמח או עמילן תירס. טכניקה זו מיועדת להסמכה של רטבים או מרקים שהבצל המטוגן חלק מהם.
=== הכנה תעשייתית ===
בצל מטוגן מיוצר גם באופן תעשייתי, וניתן לרכישה במרכולים. המוצר נפוץ בכמה צורות:
* מוקפא
* מיובש בצורת שבבים
* מיובש וטחון

== שימושים ==

לבצל מטוגן שימושים מגוונים במטבחים רבים. להלן מספר מאכלים אופייניים בהם נעשה שימוש בבצל מטוגן:
=== מטבחים מזרח אירופאיים ===
* פירה
* כבד קצוץ
* סלט ביצים
=== מטבח אמריקאי ===
* קסרול שעועית ירוקה
=== סקנדינביה ===
* תוספת פופולרית לנקניקיה בלחמנייה
=== מטבח הודי ===
* גרסאות של ביריאני
=== מטבח ים תיכוני ===
* פילאף
* מג'דרה

== ראו גם ==
*טבעות בצל
*תגובת מייאר

== קישורים חיצוניים ==

מטוגן
עושה לי צרות

"עושה לי צרות" הוא סינגל שהוקלט על ידי הזמר-יוצר הישראלי עדן חסון. השיר יצא לאור ב-22 במאי 2022 והופק והוקלט על ידי עדן חסון ויעקב למאי, כסינגל החמישי מתוך אלבום האולפן השלישי של חסון, אלבום 3.<ref name=":0">הקליפ ביוטיוב</ref>

== יצירת השיר ==
השיר נכתב על ידי עדן חסון בטיסה של 11 שעות מלוס אנג'לס לישראל לאחר סיבוב הופעות. הוא הוקלט, עובד והופק על ידי עדן חסון ויעקב למאי ועידן שניאור היה אחראי למנגינת הגיטרות בשיר. השיר הופץ על ידי mobile 1 music ויצא לאור ב-22 במאי 2022.<ref name=":0" />

== וידאו קליפ ==
הווידאו קליפ הרשמי של השיר, אשר הוכן על ידי הסטודיו לעיצוב גרפי AVOXVISION, הועלה לערוץ היוטיוב של עדן חסון ב-22 במאי 2022. נכון לספטמבר 2022, הקליפ צבר 9.1 מיליון צפיות.<ref name=":0" />

== הצלחה מסחרית ==
השיר הופיע במקום החמישי בסרטוני המוזיקה החמים של יוטיוב ישראל,<ref></ref> הוא הופיע במקום השביעי ברשימת הלהיטים הגדולים של ישראל בספוטיפיי<ref></ref> והופיע במקום השלישי במצעד השירים השבועי של כאן גימל.<ref name=":1"></ref>

באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר ה-18 המושמע ביותר בחודשים אלו בישראל.

== מיקומי שיא ==

== קישורים חיצוניים ==
*

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי עדן חסון
קטגוריה:שירים שהולחנו על ידי יעקב למאי
קטגוריה:שירים שהולחנו על ידי עדן חסון
קטגוריה:שירים שהופקו על ידי ינון יהל
קטגוריה:שירים על כאב לב
קטגוריה:סינגלים בהוצאת Mobile1 Music
לאורה סיניוטקינה

לאורה סיניוטקינה (בלטבית: Laura Siņutkina; נולדה ב-13 בפברואר 2003) היא כדורגלנית לטבית המשחקת בעמדת השוערת בפ.ס. מטה ובנבחרת לטביה.

==קריירה==
===קריירת נבחרות===
סיניוטקינה ערכה את הופעת הבכורה שלה בנבחרת הבוגרת ב-17 בספטמבר 2020, בהפסד 0–9 ל. בהופעתה השנייה בנבחרת הפסידה נבחרתה 0–20 ל, כשסיניוטקינה עומדת בשער במחצית הראשונה וסופגת בה שמונה שערים.

==קישורים חיצוניים==

==הערות שוליים==

קטגוריה:שוערות כדורגל
קטגוריה:ילידות 2003
זולנדר 2

זולנדר 2 (באנגלית: Zoolander 2; מסוגנן כ-Zoolander No. 2) הוא סרט קומדיית פעולה אמריקאי משנת 2016 בבימויו של בן סטילר אשר התסריט שלו נכתב על ידי ג'ון המבורג, ג'סטין ת'רו, בן סטילר וניקולס סטולר. זהו סרט ההמשך לסרט זולנדר משנת 2001. בסרט מככבים בן סטילר, אוון וילסון, וויל פרל, פנלופה קרוז וקריסטן ויג.

הסרט צולם בין החודשים אפריל 2015 עד יולי 2015 ברומא שבאיטליה. הסרט יצא לאקרנים ב-12 בפברואר 2016 והופץ על ידי סרטי פרמאונט. הסרט, אשר בוים בתקציב של 55 מיליון דולרים, גרף 56 מיליון דולרים.

== צוות השחקנים ==
* בן סטילר - בתפקיד הדוגמן דרק זוולנדר
* אוון וילסון - בתפקיד הנזל מקדונלד, דוגמן שהיה יריבו של דרק בסרט הראשון. הנזל חובש מסכה על עינו ולחיו הימנית, משום שפניו הפכו מעוותים בסרט הראשון.
* וויל פרל - בתפקיד איל האופנה ג'אקובים "מוגאטו" מוגברג, אשר מבקש לנקום בדרק על כך שהביס אותו בעבר.
* פנלופה קרוז - בתפקיד ולנטינה ולנסיה, סוכנת אינטרפול שהופכת למושא אהבתו של דרק
* קריסטן ויג - בתפקיד אלכסניה אטוז
* פרד ארמיסן - האסיסטנט בן ה-11 של דון אטארי.
* קייל מוני - בתפקיד דון אטארי
* מילה יובוביץ' - בתפקיד קטינקה אינגבורגובינונאנאנאנה, האסיסטנטית של מוגאטו
* כריסטין טיילור - בתפקיד הרוח של מטילדה ג'פריס-זולנדר, אשתו המנוחה של דרק
* סיירוס ארנולד - בתפקיד דרק זוולנדר ג'וניור, בנם של דרק ומטילדה ובנה החורג של ולנטינה
* בילי זיין - בתפקיד עצמו
* ג'ון דאלי - בתפקיד הסוכן פיליפו
* סטינג - בתפקיד עצמו
* בנדיקט קמברבאץ' - בתפקיד דוגמן

== קישורים חיצוניים ==

* 

קטגוריה:סרטי פרמאונט
קטגוריה:רומא בקולנוע
קטגוריה:סרטים על דוגמנות
קטגוריה:סרטי המשך אמריקאיים
קטגוריה:סרטים אמריקאיים
קטגוריה:סרטי 2016
קטגוריה:סרטים באנגלית
ניקולה ברהמן

ניקולה ברהמן (בלטבית: Nikola Brahmane; נולדה ב-10 בספטמבר 1998) היא כדורגלנית לטבית המשחקת בעמדת הקשרית באאודה ובנבחרת לטביה.

==קריירה==
===קריירת נבחרות===
ברהמן ערכה את הופעת הבכורה שלה בנבחרת הבוגרת ב-21 בספטמבר 2021, בהפסד 0–4 ל.

==קישורים חיצוניים==

==הערות שוליים==

קטגוריה:קשריות כדורגל לטביות
קטגוריה:כדורגלניות לטביות
קטגוריה:קשרי כדורגל לטבים
קטגוריה:ילידות 1998
דיאנה סקריבינה

דיאנה סקריבינה (באנגלית: Diāna Skribina; נולדה ב-3 ביוני 2001) היא כדורגלנית לטבית המשחקת בעמדת הקשרית בFK Olaine ובנבחרת לטביה.

==קריירה==
===קריירת נבחרות===
סקריבינה ערכה את הופעת הבכורה שלה בנבחרת הבוגרת ב-1 בספטמבר 2018, בניצחון 4–0 על .

==קישורים חיצוניים==

==הערות שוליים==

קטגוריה:קשריות כדורגל לטביות
קטגוריה:כדורגלניות לטביות
קטגוריה:קשרי כדורגל לטבים
קטגוריה:ילידות 2001
שיפי חריטן

שיפי חריטן (נולדה בי"ט באב תשמ"ה, 6 באוגוסט 1985) היא אשת תקשורת, עיתונאית ושדרנית רדיו.

==ביוגרפיה==
נולדה ביישוב יקיר שבשומרון, לזיסל ולרב ישראל אריה הכהן שקרקה, בילדותה עברו ליישוב עמנואל ולמדה בבית ספר יסודי ובתיכון 'בית יעקב' בעמנואל.

==בתקשורת==
ב־2008 החלה את דרכה העיתונאית, בעריכת חדשות ומדור דעות וטור שבועי ב'קצר נט' - אתר חדשות חרדים בקצרה.

ב-2010 הקימה את 'מאמי' – ניוזלטר שבועי לנשים חרדיות, מתוך רצון לתת מענה לחרדיות באינטרנט שמחפשות תוכן איכותי שלא נכנס לעיתוני הפרינט בעיקר מטעמי צניעות עם רשימת התפוצה שלמעלה מ-3500 נרשמות, ונמשך במשך כשלוש שנים.

ב-2013 הייתה עורכת למשך כשנה את מוסף 'משפחתנו'- לנשים וילדים בעיתון המחנה החרדי, ועורכת חדשות באתר JDN לתקופה.

כתבה באתר המקום הכי חם בגיהנום.

היית בין הפעילים בהקמת אתר 'דוסים' ובעלת טור באתר בשם 'זעם נשי' והיית מתראיינת באופן קבוע לרדיו וטלוויזיה בהם ל'ירקון 70' וסדרת תוכניות עם אלי ביתאן, שנקראת "דוסים בחללית".

במאי 2015 התמנתה לעורכת ראשית של 'לובי נשי' באתר חדרי חרדים, ב-2018 עזבה וחזרה ב-2019 כשהתחלפו הבעלים, לעוד שנה, קידמה הרבה אג'נדות לפנים חרדיות, התייחסה לתופעה של אלימות כלפי נשים, ערכה תחקירים, ביקרה במעון לנשים מוכות חרדיות ועוד.

ב-2018 ו־2019 הגישה פינת שבועית של לייף סטייל בתוכנית "מנדי ביתאן" בכאן מורשת.

ב־2019 התחילה לעבוד באתר בחזית, שם ערכה את מדור ומגזין 'רגע לנפש' למשך שנתיים.

ב־2020 השתתפה חריטן בסדרה הדוקומנטרית "נייעס" מבית כאן 11 העוסקת בעולם התקשורת החרדית.

עורכת מגזין 'מרגלית' – עיתון הנשים של יום ליום ושדרנית ברדיו קול ברמה, מגישה תוכנית שבועית 'בואי בשלום' מדי יום חמישי.

==חיים אישיים==
ב־2003, התחתנה עם ארלה חריטן, להם נולדו שלושה ילדים. ב־2021 התחתנה בשנית, עם בצלאל גרימברג. מתגוררת בנתניה.

==קישורים חיצוניים==
*
*

==הערות שוליים==

קטגוריה:עיתונאיות ישראליות
קטגוריה:עיתונאים ישראלים
קטגוריה:נשות רדיו ישראליות
קטגוריה:עמנואל: אישים
קטגוריה:ישראליות שנולדו ב-1985
קטגוריה:ישראלים שנולדו ב-1985
זירה (כדורגל)

מועדון הכדורגל זירה (באזרית: Zirə Futbol Klubu), הידוע בקיצור כזירה, הוא מועדון כדורגל אזרי מהעיר באקו, המשתתף בליגת העל האזרית. המועדון נוסד ב-28 ביולי 2014.

==היסטוריה ==
המועדון הוקם בשנת 2014, והצטרף ישירות לליגה האזרית השנייה. בתום עונתה הראשונה בליגה העפילה הקבוצה לליגת העל האזרית. בעונתה הראשונה בליגת העל האזרית סיימה הקבוצה במקום השני, אך לא הורשתה להשתתף בליגה האירופית בעונת 2016/2017.

== קישורים חיצוניים ==
* 

== הערות שוליים ==

קטגוריה:קבוצות כדורגל אזריות
קטגוריה:קבוצות כדורגל שהוקמו ב-2014
ונדרר

ונדרד (בגרמנית:Wanderer ) הייתה חברה גרמנית לייצור אופנים, אופנועים ומכוניות שהוקמה בחמניץ בשנת 1896 ופעלה עד לשנת 1945.

==היסטוריה==
חברה Chemnitzer Velociped-Depôt Winklhofer & Jaenicke הוקמה בשנת 1885 על ידי יוהאן וינקלהופר וריצ'רד יאניצ'ק בעיר חמניץ. תחילה הם התמקדו בייצור אופניים ומכונות שונות. כבר בשנת 1902 נבנה האופנוע הראשון של החברה ובשנת 1903 הם התרחבו לייצור מכוניות. בשנת 1911 הם התחילו להשתמש במותג Wanderer למוצרים מחוץ לגרמניה ובהדרגה זה עבר לשימוש בכלל יצור החברה.

המכוניות הראשונות היו עם מנוע 4 צילינדרים בנפח עד 1,220 סמ"ק. בשנת 1912 החל ייצור מכונית מדגם Wanderer Puppchen. הוא נמשך עד לשנת 1926 ובסך הכול נבנו כ-9 אלף יחידות. בשנת 1926 החל ייצור מכונית מדגם Typ 10 כאשר כל יום שחררו 25 מכוניות. בשנת 1927 נבנה מפעל חדש בפרברי חמניץ. בשנת 1929 החברה נקלעה לקשיים כלכליים. בהחלטת Dresdner Bank ייצור אופנועים נמכר לפרנטישק יאניצ'ק שהקים בפראג חברה "יאווה" לייצור אופנועים. ייצור מכוניות הפך להיות חלק של תאגיד Auto Union ביחד עם חורך, אאודי ו-DKW.

בשנת 1932 החל ייצור דגם חדש W17 7/35 PS עם מנוע 1,692 סמ"ק שתוכנן על ידי פרדיננד פורשה. מכונית מדגם "אאודי פרונט" שייצורה התחיל בשנת 1933 הייתה מצוידת במנוע של ונדרר גם הוא מתכנון של פורש. בשנת 1937 החברה יצרה מספר מכוניות ספורט.

במהלך מלחמת העולם השנייה מפעל החברה עבר הסבה לייצור מכוניות לצורכי צבא. התחיל ייצור משאיות ומנועים לטנקים.

בתחילת 1945 מפעלי החברה נהרסו בהפצצות של בעלי הברית. לאחר סיום המלחמה שלטונות גרמניה המזרחית החליטו לפתח תעשיית הרכב על בסיס מפעלים שהיו בעיר צוויקאו ומפעלי הרכב בחמניץ לא שוקמו. חברה Auto Union המשיכה את פעילותה בגרמניה המערבית אך מותג "ונדרר" לא חודש.

== תמונות ==
<gallery>
קובץ:August-Horch-Museum_21.JPG|Wanderer Puppchen
קובץ:Wanderer_W_21.jpg|ונדרר W21
קובץ:Wanderer_W22_front-right_Porsche_Museum.jpg|ונדרר W22
קובץ: Wanderer-w25k.jpg|ונדרר W25
קובץ: 1928 Wanderer - Flickr - KlausNahr.jpg|אופנוע מייצור שנת 1928
</gallery>

==קישורים חיצוניים==

* [https://www.audi-mediacenter.com/en/wanderer-309 היסטוריה של החברה]
* [http://www.altes-chemnitz.de/chemnitz/wanderer.htm#entwicklung תיאור פעילות החברה] 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יצרני רכב גרמניים
קטגוריה:יצרני מכוניות חשמליות
קטגוריה:יצרני רכבי ספורט
קטגוריה:יצרני אופנועים
דצ'יץ'

דצ'יץ (בקרילית מונטנגרית: ФК Дечић) הוא מועדון כדורגל מהעיר טוזי שבמונטנגרו.

==היסטוריה==
הקבוצה הוקמה בשנת 1926, ושיחקה בליגה הרביעית. בתום עונת 1972/1973 העפילה לליגה השלישית. במשך השנים נדדה הקבוצה בין הליגה השלישית והרביעית, עד שבתום עונת 2003/2004 הצליחה להעפיל לליגה המשנה.

לקראת עונת 2006/2007 התפרק האיחוד של סרביה ומונטנגרו, ודצ'יץ' העפילה לליגת העל של מונטנגרו. הקבוצה הייתה בליגה הראשונה ברציפות עד לתום עונת 2011/2012, אז ירדה לליגה השנייה ומאז שוב נדדה בין הליגות.

לקראת עונת 2020/2021 שבה הקבוצה לליגה הראשונה, וסיימה את העונה במקום השלישי בטבלה, מה שהקנה לה מקום בסיבוב הראשון של מוקדמות הקונפרנס ליג בעונת 2021/2022. הקבוצה הפסידה 1–2 ו-0–1 לדריטה מקוסובו והודחה מהתחרות. גם את עונת 2021/2022 סיימה דצ'יץ' במקום השלישי בליגה, ותשחק בסיבוב הראשון של מוקדמות הקונפרנס ליג בעונת 2022/2023.

== קישורים חיצוניים ==
* 

קטגוריה:קבוצות כדורגל מונטנגריות
קטגוריה:קבוצות כדורגל שהוקמו ב-1926
שאול מודיאנו (תעשיין)

שאול דויד מודיאנו (באיטלקית: Saul davide Modiano; ביוונית: Σαούλ Δαβίδ Μοδιάνο; 1834, סלוניקי, יוון – 1922, טריאסטה, איטליה) היה פילנתרופ ותעשיין יהודי.

==קורות חיים==
מודיאנו נולד בשנת 1834 בסלוניקי, לדניאל ורגינה לבית ארדיטי, החמישי בין 11 ילדים למשפחת מודיאנו, אחת ממשפחות ה'פראנקוס' העשירות והחשובות בסלוניקי, יוון.

מודיאנו קיבל בצעירותו חינוך מערבי שכלל לימוד מסחר ושפות זרות. בשנת 1868 עבר לטריאסטה שבצפון מזרח איטליה והקים שם את 'מודיאנו פירמה', חברה בינלאומית לקלפי משחק, מוצרי נייר והדפס אבן.

== פעילות פילנתרופית ==
מודיאנו תרם מהונו לבני הקהילה היהודית בסלוניקי ובטריאסטה.

== חיים אישיים ==

מודיאנו נישא בגיל צעיר לסטלה מודיאנו ונולדו להם 2 בנים ו-6 בנות.

== הערות שוליים ==

קטגוריה:נדבנים יהודים יוונים
קטגוריה:תעשיינים יהודים
קטגוריה:אנשי עסקים יהודים יוונים
קטגוריה:אנשי עסקים יהודים איטלקים
קטגוריה:נדבנים יהודים איטלקים
קטגוריה:ילידי 1834
קטגוריה:נפטרים ב-1922
נטעאל בנדל

נטעאל משה בנדל (נולד ב-17 בינואר 1989, ה'תשמ"ט) הוא כתב המשפט של עיתון ישראל היום. קודם לכן שימש כתב המשפט של העיתונים הארץ ומקור ראשון, כתב באתר כיפה ועוד.

== ביוגרפיה ==
נולד לאסתר ויהודה בנדל וגדל בכפר הרא"ה. למד בישיבת ההסדר אורות שאול.<ref></ref> שירת בחיל הים, תחילה כלוחם בספינות הדבורים. בשל גילוי של לקות שמיעה הועבר לשרת במערך דובר צה"ל של החיל. בעל תואר ראשון בחינוך ותואר שני בחוג למדע המדינה באוניברסיטת תל אביב. שימש תחילה ככתב בעלון עולם קטן. בהמשך, בין השנים 2012–2014, שימש כתב מגזין באתר כיפה. לאחר מכן, החל מקיץ 2014, שימש עורך משנה ומקים תוכניות בערוץ 20 שהוקם באותה עת (בהן "הפטריוטים"). כן שימש עורך יומן הצהרים ותוכניות נוספות ברדיו גלי ישראל.

=== כתב משפט ===
בין השנים 2016–2019 שימש בנדל כתב משפט ומשטרה בעיתון מקור ראשון ובאתר Nrg, וכן כתב לענייני העיר ירושלים. במסגרת זו חשף אירוע בו סירבו פרקליטים בשירות המדינה לייצג אותה מול ארגון הטרור חמאס,<ref></ref> הפרת הסדר עם עד מדינה שהפליל ארגון פשע,<ref></ref> נוהל שהפעילה הנהלת בתי המשפט להסרת פרסומים לא רצויים,<ref></ref> תופעת אונס לאומני – פרסום שעורר הדים ציבוריים נרחבים,<ref></ref> הסמכה עצמית של מבקר המדינה לבקרת זכויות אדם במדינת ישראל,<ref></ref> אירוע בו נחקר שניסה להתאבד הוחתם על הסדר עד מדינה בפרשת ישראל ביתנו,<ref></ref> הפסקת פעילותם של חמישים ושמונה מדובבי משטרה בשל ליקויים,<ref></ref> ועוד. לקראת סיום עבודתו פרסם פרויקט נרחב תחת הכותרת: "קיצור תולדות האקטיביזם השיפוטי בישראל".<ref></ref>

באוגוסט 2019 החל לשמש כתב המשפט של עיתון הארץ.<ref></ref> במסגרת זו חשף בנדל בדיקה שערכה המשטרה לשיחות בין אתי כרייף לשופט העליון יוסף אלרון במסגרת פרשת מין תמורת מינוי,<ref></ref> פורום משפטנים חיצוניים שהקים היועץ המשפטי לממשלה אביחי מנדלבליט לדיונים בתיקי נתניהו,<ref></ref> פעילות הנהלת בתי המשפט להעלמת כתבות ביקורתיות נגד שופטים,<ref></ref> הוראתו של היועץ מנדלבליט ללהב 433 שלא לחקור את חוקרי ניר חפץ,<ref></ref> פגישות שערך שופט העליון חאלד כבוב עם תומכי טרור,<ref></ref> הקווים האדומים של מנדלבליט בהסדר הטיעון עם בנימין נתניהו,<ref></ref> תחקיר נרחב על מחדלי חקירה בתיק האונס באולם האירועים – שעורר הדים,<ref></ref> מסרונים ששלח מנדלבליט לבכיר במשטרה בטענה שהסיתו נגדו,<ref></ref> תחקיר על חקירה משפילה ומאיימת שעברו נשים שהתלוננו נגד נאשם בשוחד מיני,<ref></ref> חשיפת הטבות סיקור של אילן ישועה מנכ"ל וואלה לשרי הממשלה,<ref></ref> ועוד.

ביולי 2022 החל בנדל לשמש כתב המשפט של עיתון ישראל היום.<ref></ref>

== חיים אישיים ==
נשוי לאפרת דודקביץ ואב לשתי בנות ובן. מתגורר בירושלים.

== קישורים חיצוניים ==

* [https://www.makorrishon.co.il/writer/נטעאל-בנדל/ נטעאל בנדל באתר מקור ראשון]
* [https://www.haaretz.co.il/ty-WRITER/0000017f-da5a-d718-a5ff-fadedcba0000 נטעאל בנדל באתר הארץ]
* 
* 
* 

== הערות שוליים ==

קטגוריה:כתבים משפטיים ישראלים
קטגוריה:סגל ישראל היום
קטגוריה:בוגרי ישיבת אורות שאול
קטגוריה:בוגרי אוניברסיטת תל אביב
קטגוריה:ישראלים שנולדו ב-1989
בשורות טובות (שיר של אגם בוחבוט והפשוטע)

"בשורות טובות" הוא סינגל שהוקלט על ידי הזמרת הישראלית אגם בוחבוט, בהשתתפות אושיית הרשת הפשוטע. הוא יצא לאור ב-6 ביוני 2022, על ידי חברת התקליטים Y.V פרודקשנס, כסינגל שלא מתוך אלבום.

השיר הגיע למקום השביעי במצעד הסינגלים הישראלי של המדיה פורסט.

== רקע וכתיבה ==
השיר נכתב על ידי הפשוטע, שיר הדס מאיר, רון ביטון וסתיו בגר, שגם הפיק אותו. בוחבוט הצהירה כי הרווחים מתוך השיר נתרמו עבור בית דרור, בית מחסה עבור נערים על הקשת הלהט"בית.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-145 אלף השמעות.

== וידאו קליפ ==
הווידאו קליפ הרשמי של פורסם ב-6 ביוני 2022 בערוץ היוטיוב הרשמי של בוחבוט. בקליפ השתתפו מספר שחקנים ישראלים ביניהם אורנה בנאי, ענת מגן-שבו, אוריאל יקותיאל, עידו ברטל, בן יוסיפוביץ', שחר טבוך, בר מיניאלי, ציונה פטריוט, קיי לונג, טליה ברטפלד, אוריאן ספיבק, סוזי בום, טלולה בונט, וג'ונה ראס<ref></ref><ref></ref>.

נכון לנובמבר 2022 מונה סרטון הקליפ למעלה מ-4 מיליון צפיות ביוטיוב<ref></ref>.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
|-
!עולם
|6 ביוני 2022
|הזרמת מוזיקה • הורדה דיגיטלית
|Y.V פרודקשנס
|}

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אגם בוחבוט
קטגוריה:שירים בעברית
קטגוריה:שירים שנכתבו על ידי סתיו בגר
קטגוריה:שירים שנכתבו על ידי רון ביטון
קטגוריה:שירים שהופקו על ידי סתיו בגר
קטגוריה:שירי להט"ב
אלברט סרה

אלברט סרה (בקטלאנית: Albert Serra i Juanola; נולד ב-9 באוקטובר 1975) הוא במאי, מפיק ותסריטאי קולנוע קטלוני. הוא ידוע בעיקר בזכות סרטיו "הסיפור על מותי" (2013) ו"מותו של לואי ה-14" (2016) בכיכובו של ז'אן-פייר לאו. סרה, שידוע בסגנונו הפרובוקטיבי, כונה "אחד מיוצרי הקולנוע הייחודיים והקיצוניים ביותר שפועלים כיום".

== ביוגרפיה ==
סרה נולד בעיר בניולס במחוז ז'ירונה, בחבל קטלוניה שבצפון-מזרח ספרד. הוא גדל בבית קתולי הדוק ובגיל 18 נסע לברצלונה שם למד פילוסופיה וספרות באוניברסיטת ברצלונה וקיבל את התואר שלו בשנת 2006. לאחר מכן כתב מחזות והפיק מספר מיצבי אומנות ועבודות וידאו.

בגיל 23 ביים את סרטו הראשון, "Crespià, the film not the village" (2003), על חגיגות קיץ בכפר קטלוני.

סרטיו "כבודו של האביר" (2006), המספר על דון קישוט וסנצ'ו פנסה, ו"שירת הציפורים" (2008), המתאר מסע של שלושה מלכים אל עבר ישו, הוצגו בפסטיבל הקולנוע בקאן במסגרת "השבועיים של במאים".

בשנת 2013 זכה סרטו "הסיפור על מותי" ב"נמר הזהב", הפרס הראשון בפסטיבל לוקרנו. הסרט עוסק בשתי דמויות מיתולוגיות; ג'קומו קזנובה ודרקולה.

בשנת 2016 סרטו "מותו של לואי ה-14" אשר מתאר את גסיסתו של המלך הצרפתי, הוקרן בפסטיבל הקולנוע בקאן.

בשנת 2019 סרטו ״חירות״ התחרה במסגרת "מבט מסוים" של פסטיבל הקולנוע בקאן, המסגרת השנייה בחשיבותה של הפסטיבל. הסרט זכה בפרס מיוחד מטעם חבר השופטים.

בשנת 2022 הוקרן סרטו "פסיפיקשן" הוקרן בתחרות הראשית של פסטיבל הקולנוע בקאן, הסרט, שאורכו שעתיים ו-45 דקות, היה מועמד לפרס "דקל הזהב".

== השפעות וסגנון ==
סרטיו של סרה נחשבים כסרטים רדיקליים, שערורייתים ובעלי תעוזה רבה. ברמת התמה סרטיו עוסקים לרוב בשבירת מוסכמויות, ניפוץ של מיתוסים ובאלמנטים של דת.<ref></ref> סרטיו ארוכים ומאופיינים בשוטים יחידים (וואן שוטים) והם מובנים לא פעם על אלתורים, צילום במספר מצלמות במקביל ועבודה עם שחקנים לא מקצועיים.<ref></ref> הוא אף סיפר שלא פעם אינו מתבונן במוניטור בסט הצילומים אלא נסמך בעיקר על העבודה בחדר העריכה.

בראיונות עמו סיפר שהוא מעריך במיוחד את ג׳ון פורד, קארל תאודור דרייר, יסוג'ירו אוזו, פייר פאולו פזוליני ורוברטו רוסליני.

== פילמוגרפיה ==
{| class="wikitable"

!שנה
!שם הסרט
!הערות
|-
|2003
|Crespià, the film not the village
|
|-
|2006
|כבודו של האביר
|במקור Honor de cavalleria
|-
|2008
|שירת הציפורים
|במקור El cant dels ocells
|-
|2011
|60 Seconds of Solitude in Year Zero
|בימוי סרט של דקה אחת עבור אסופה של סרטים
לאונתולוגיה אחת המרכזת סרטים של מס׳ במאים
|-
|2011
|El senyor ha fet en mi meravelles
|דוקומנטרי
|-
|2013
|Els tres porquets
|עיבוד לטקסטים מתוך "שיחות גיתה" של יוהאן פטר אקרמן
ו"שיחת השולחן של היטלר" של יו טרבור-רופר, יחד עם כתביו

של הבמאי והשחקן ריינר ורנר פאסבינדר
|-
|2013
|הסיפור על מותי
|במקור Història de la meva mort
|-
|2016
|מותו של לואי ה-14
|במקור La Mort de Louis XIV
|-
|2019
|חירות
|במקור Liberté
|-
|2022
|פסיפיקשן
|במקור Pacifiction
|}

== קישורים חיצוניים ==

== הערות שוליים ==

קטגוריה:במאי קולנוע ספרדים
קטגוריה:תסריטאי קולנוע ספרדים
קטגוריה:ספרדים שנולדו ב-1975
פרס אלבטרוס

פרס אלבטרוס (גרמנית: Albatros Literaturpreis) היה פרס ספרותי יוקרתי בינלאומי שניתן מדי שנתיים על ידי גינטר גראס שיוסד בברמן שבגרמניה. הפרס הוענק רק חמש פעמים. הפרס ניתן בקטגוריות פרוזה, שירה או חיבור בן ימינו הכולל יצירות מתורגמות. הפרס ניתן בסכום של 40,000 אירו המחולקים בין המחבר (25,000 אירו)<ref name="GmbH"></ref> למתרגם (15,000 אירו).

הפרס הוענק "לסופרים מרחבי העולם שיצירתם מאופיינת באיכות ספרותית גבוהה ורלוונטית תרבותית וחברתית-פוליטית".<ref name="guideline"> </ref> בנוסף ל"עבודה מצוינת של חשיבה פתוחה ודיון חופשי על כל היבטי חיינו, נושאים בעולמנו וזמננו".<ref name="guideline" /> הפרס מוענק גם למתרגם מצטיין שתרגם יצירה לגרמנית. כנס הענקת הפרס אורגן על ידי קרן גינטר גראס. בחירת הזוכים נעשית על ידי חבר שופטים. טקס הענקת הפרס התקיים בברמן.

הסופר האמריקאי דייב אגרס, שאמור היה לקבל את פרס אלבטרוס מטעם קרן גינטר גראס, סירב באפריל 2012 להשתתף בטקס, בעקבות השיר האנטי-ישראלי שפרסם גראס. בפרס בסך 40 אלף אירו זכה אגרס על ספרו "זייתון" (כנרת זמורה ביתן, מאנגלית: דנה אלעזר הלוי), המגולל את חוויותיו של אמריקאי ממוצא סורי לאחר הוריקן קתרינה. "בעקבות הפואמה השנויה במחלוקת שפרסם באחרונה גראס, הרגשתי שיש לדחות את טקס הענקת הפרס, כדי שהמחלוקת לא תסיט את תשומת הלב מהפעילות הנפרדת של הקרן ומהנושא של 'זייתון'", אמר אגרס, שהסביר כי החליט שלא להשתתף בטקס כיוון שהמארגנים סירבו לדחות אותו כבקשתו. הוא הודה לקרן על בחירתה וביקש שהכסף יועבר לארגונים בגרמניה הפועלים לקידום הבנה בין בני דתות שונות.

== מקבלי הפרס ==
* 2006 לידיה ז'ורז' (מחבר), קארין פון שודר-שריינר (מתרגמת), על הרומנים הקודמים שלה.<ref></ref>
* 2008 בורה קוסיק (מחבר), קתרינה וולף גריבהבר (מתרגמת), על עבודתיהם המשותפות.
* 2010 דויד גרוסמן (מחבר), אנה בירקנהאור (מתרגמת) על הרומן שלו אשה בורחת מבשורה.
* 2012 דייב אגרס (מחבר), אולריקה ואסל וקלאוס טימרמן (מתרגם), עבור .<ref>[http://www.weser-kurier.de/Artikel/News/Kultur/Nachrichten/570743/Wegen-Grass%3A-US-Autor-bleibt-Preisverleihung-fern.html Wegen Grass: US-Autor bleibt Preisverleihung fern], Weser-Kurier, 13 April 2012</ref>
* 2014 ג'ולי אוטסוקה (מחברת), קאטיה סחולטצ (מתרגמת), עבור <ref></ref><ref name="BuchMarkt 2014"></ref>

== קישורים חיצוניים ==
* [https://web.archive.org/web/20131217221911/http://www.grass-medienarchiv.de/index.php/albatros/intro-albatros פרס אלבטרוס - האתר הרשמי], בארכיון האינטרנט
* 
== הערות שוליים ==

אלבטרוס